*Šis straipsnis apie apdovanojimo elementą. Apie kitas reikšmes skaitykite straipsnyje Rozetė.*
**Rozetė** – apskritas darinys, apdovanojimo ženklo elementas ar pakaitas. Tai skrituliu sudėstytas kaspinas ar skrituliškas metalinis elementas.

Variantai
---------

Raudonosios Vėliavos ordinas su rozete
#### Ženklo pamatas

Stambi rozetė iš suklostyto kaspino (dar vadinama ir kokarda) kartais naudojama kaip pamatas, prie kurio tvirtinamas apdovanojimo ženklas ar jo pakaitalas. Tokios rozetės buvo naudojamos su pirmaisiais TSRS Raudonosios Vėliavos ordinais.

Prancūzijos Pasipriešinimo medalis (pranc. *Médaille de la Résistance*) su rozete
#### Papildomas puošinys

Prie kai kurių apdovanojimų ženklų kaspino tvirtinamas didoka rozetė iš ordino kaspino. Tai būdinga kai kurių riteriško tipo ordinų karininkų ženklams.

Kai kurie Lietuvos ordinai irgi turi rozetes ant ordino ženklo kaspino ir/ar ant ordino juostelės.

#### Aukštesniųjų laipsnių žymė ant juostelių

Ant ordino juostelės esanti rozetė paprastai žymi aukštesnius ordino laipsnius. Pvz. karininko ir aukštesnius.

#### Pakartotinio apdovanojimo žymė

Maža metalinė rozetė ant apdovanojimo juostelės gali rodyti, kad juostelės nešiotojas keliskart apdovanotas tuo apdovanojimu.

#### Ženklo pakaitalas

Mažas skritulio pavidalas ženkliukas, įteikiamas kartu su apdovanojimu ir nešiojamas, kai nešioti pagrindinį apdovanojimo ženklą (medalį) netinka. Tokios rozetės naudojamos su kai kuriais Prancūzijos, Italijos, Japonijos apdovanojimais.

D. Britanija
------------

Dalimi D. Britanijos apdovanojimų tas pats žmogus gali būti apdovanotas kelis kartus. Tokiais atvejais antrą apdovanojimą reiškia *strypelis* (angl. *bar*) ant ordino ar medalio ženklo kaspino, trečią apdovanojimą – antras strypelis ir t. t. Tuo tarpu su kasdiene uniforma nešiojama apdovanojimo juostelė, ant kurios pakartotinus apdovanojimus žymi metalinės rozetės.
Tokios rozetės naudojamos su, pvz. D. Britanijos Išskirtinės tarnybos ordinu (angl. *Distinguished Service Order*), Georgo medaliu (angl. *George Medal*):

* Išskirtinės tarnybos ordino juostelė (turintiems 1 šį ordiną)Išskirtinės tarnybos ordino juostelė (turintiems 1 šį ordiną)
* Išskirtinės tarnybos ordino juostelė su viena rozete (turintiems 2 šiuos ordinus)Išskirtinės tarnybos ordino juostelė su viena rozete (turintiems 2 šiuos ordinus)
* Išskirtinės tarnybos ordino juostelė su dviem rozetėmis (turintiems 3 šiuos ordinus)Išskirtinės tarnybos ordino juostelė su dviem rozetėmis (turintiems 3 šiuos ordinus)
* Išskirtinės tarnybos ordino juostelė su trimis rozetėmis (turintiems 4 šiuos ordinus)Išskirtinės tarnybos ordino juostelė su trimis rozetėmis (turintiems 4 šiuos ordinus)
* Georgo medalio juostelė su viena rozete (turintiems 2 šiuos)Georgo medalio juostelė su viena rozete (turintiems 2 šiuos)

JAV
---

Garbės medalio rozetė
Dabar JAV rozetes turi tik vienintelis Garbės medalis (angl. *Medal of Honor*). Rozetė nešiojama tik su civiliais drabužiais. Ji įteikiama kartu su kaklo kaspino ir juostele.

Anksčiau rozetę turėjo ir Purpurinės širdies medalis (angl. *Purple Heart*). Dabar vietoj rozetės nešiojamas metalinis ženkliukas. Jis yra sumažintos medalio juostelės pavidalo, nešiojamas su civiliais drabužiais. Tokie juostelės pavidalo ženkliukai yra būdingi JAV kariniams medaliams.

Lietuva
-------

Rozetes turi ir kai kurie Lietuvos valstybiniai apdovanojimai.

Atskiros Lietuvos valstybinių apdovanojimų rozetės nešiojamos su kasdieniais civiliniais drabužiais.

Rozetės daromos iš ordinų kaspinėlių. Juose ordinų laipsniai žymimi taip:

1. Ordino su aukso grandine – 8 mm skersmens rozetė su karališka karūna ant aukso galiono;
2. Didžiojo kryžiaus – 8 mm skersmens rozetė ant aukso galiono;
3. Komandoro didžiojo kryžiaus – 8 mm skersmens rozetė ant sidabro ir aukso galiono;
4. Komandoro kryžiaus – 8 mm skersmens rozetė ant sidabro galiono;
5. Karininko kryžiaus – 8 mm skersmens rozetė;
6. Riterio kryžiaus – 3 mm pločio ir 20 mm ilgio ordino kaspinėlis (moterims – kokardėlė).
7. Ordinų medaliai ir kiti pasižymėjimo ženklai rozečių neturi.

#### Didžiojo Lietuvos kunigaikščio Gedimino ordinas

* Didžiojo kryžiaus juostelėDidžiojo kryžiaus juostelė
* Komandoro didžiojo kryžiaus juostelėKomandoro didžiojo kryžiaus juostelė
* Karininko kryžiusKarininko kryžius
* Karininko kryžiaus juostelėKarininko kryžiaus juostelė

Prancūzija
----------

Rozetes turi keli aukščiausieji Prancūzijos apdovanojimai, tarp jų – Garbės legiono (pranc. *Légion d'honneur* ordinas ir Nacionalinis ordinas „Už nuopelnus". Abiejų šių ordinų aukštesnieji laipsniai, pradedant Karininko kryžiumi, turi juosteles su rozetėmis.

* Garbės legiono ordino Karininko kryžius su rozeteGarbės legiono ordino Karininko kryžius su rozete
* Nacionalinio ordino „Už nuopelnus" Karininko kryžius su rozeteNacionalinio ordino „Už nuopelnus" Karininko kryžius su rozete

#### Garbės legiono ordino juostelės su rozetėmis

* Karininko kryžiaus juostelėKarininko kryžiaus juostelė
* Komandoro kryžiaus juostelėKomandoro kryžiaus juostelė
* Didžiojo karininko kryžiaus juostelėDidžiojo karininko kryžiaus juostelė
* Didžiojo kryžiaus juostelėDidžiojo kryžiaus juostelė

#### Nacionalinio ordino „Už nuopelnus" juostelės su rozetėmis

* Karininko kryžiaus juostelėKarininko kryžiaus juostelė
* Komandoro kryžiaus juostelėKomandoro kryžiaus juostelė
* Didžiojo karininko kryžiaus juostelėDidžiojo karininko kryžiaus juostelė
* Didžiojo kryžiaus juostelėDidžiojo kryžiaus juostelė

Nuorodos
--------

1. ↑  LR Valstybės apdovanojimų įstatymas. 20 straipsnis. Apdovanojimų ženklų pakaitai
2. ↑  LR Valstybės apdovanojimų įstatymas. 23 straipsnis. Apdovanojimų ženklų pakaitų struktūra